Torpar
Torpar (rootsi keeles torpare, soome keeles torppari) oli Rootsis ja Soomes renditalupoeg, kes oli maaharimiseks rentinud osa suuremast talust. Torparid erinesid talurentnikest (rootsi landbonde, soome lampuoti), kes rentisid tervet talukohta, ja saunikutest (soome mäkitupalainen), kes rentisid peaaegu ainult onni. Renti tasusid nad tavaliselt "päevatööga" (rootsi dagsverke, soome taksvärkki) talus, mõnikord ka natuuras.